
Pakuotės lapelis: informacija vartotojui

Čemeryčių vanduo Valentis odos tirpalas
Čemerių šakniastiebių ir šaknų tinktūra
Tradicinis augalinis vaistas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti. 
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 3 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra Čemeryčių vanduo Valentis ir kam jis vartojamas
2.	Kas žinotina prieš vartojant Čemeryčių vanduo Valentis
3.	Kaip vartoti Čemeryčių vanduo Valentis
4.	Galimas šalutinis poveikis
5.	Kaip laikyti Čemeryčių vanduo Valentis
6.	Pakuotės turinys ir kita informacija


1.	Kas yra Čemeryčių vanduo Valentis ir kam jis vartojamas

Tradicinis augalinis vaistas, kurio indikacijos pagrįstos tik ilgalaikiu vartojimu, vartojamas galvinėms utėlėms naikinti.


2.	Kas žinotina prieš vartojant Čemeryčių vanduo Valentis

Čemeryčių vanduo Valentis vartoti negalima:
· jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje).;
· jeigu pažeista oda;
· jei esate nėščia ar žindote kūdikį.

Įspėjimai ir atsargumo priemonės:
Vartoti tik ant odos. Baltojo čemerio veikliosios medžiagos, ypač vadinamieji alkaloidai, yra labai nuodingos, todėl jo gerti griežtai draudžiama.
Didesnė dozė gali rezorbuotis per odą ir sukelti toksinį poveikį, todėl vartoti daugiau kaip 2 kartus kas 24 valandas negalima.

Vaikams
Jaunesniems kaip 18 metų vaikams vaisto vartoti nerekomenduojama, nes nepakanka duomenų apie šio vaisto saugumą.

Kiti vaistai ir Čemeryčių vanduo Valentis
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Sąveika su kitais vaistais nepastebėta.

Čemeryčių vanduo Valentis vartojimas su maistu ir gėrimais
Duomenys neaktualūs.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.
Kadangi kai kurie baltojo čemerio alkaloidai sukelia apsigimimus, vaistą vartoti nėštumo ir žindymo laikotarpiu draudžiama.

Vairavimas ir mechanizmų valdymas
Vaistas, vartojamas rekomenduojamomis dozėmis, gebėjimo vairuoti ir valdyti mechanizmus neveikia.


3.	Kaip vartoti Čemeryčių vanduo Valentis

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas, vaistininkas arba slaugytojas. Jeigu abejojate, kreipkitės į gydytoją, vaistininką arba slaugytoją.

Suaugusiesiems
Vieną kartą per dieną odos tirpalu reikia suvilgyti galvos odą ir plaukus, ypač pakaušio srityje bei už ausų ir švelniai pamasažuoti. Reikiamas odos tirpalo kiekis priklauso nuo plaukų ilgio. Po 20-30 minučių iššukuoti plaukus tankiomis šukomis, kad būtų pašalinti negyvi parazitai. Plaukus išplauti ir išdžiovinti įprastinėmis priemonėmis.
Prireikus galima dar kartą vartoti po 24 valandų.

Vartojimo metodas
Vartoti ant odos. 
Nedidelį vaisto kiekį reikia papurkšti ant marlės ar vatos tampono. Suvilgyti juo plaukuotąją galvos odos dalį ir plaukus. Purškiant laikyti toliau nuo veido. Saugoti, kad nepatektų į akis ar kvėpavimo takus. 
Patekus į akis arba ant gleivinės, odos tirpalą reikia nuplauti dideliu kiekiu šilto vandens. Po vartojimo būtina su muilu nusiplauti rankas.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažnis nežinomas (negali būti apskaičiuotas pagal turimus duomenis)
Odos sudirginimas, alerginė ar į ją panaši reakcija (dilgėlinė, niežėjimas, pūslelinis bėrimas). 

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Čemeryčių vanduo Valentis

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 ºC temperatūroje.
Buteliuką laikyti išorinėje dėžutėje, kad vaistas būtų apsaugotas nuo šviesos.
Buteliuką laikyti sandarų.

Ant buteliuko etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Čemeryčių vanduo Valentis sudėtis
-	Veiklioji medžiaga yra čemerių šakniastiebių ir šaknų tinktūra. 1 ml odos tirpalo yra 0,5 ml Veratrum album Linn., rhizoma et radix (čemerių šakniastiebių ir šaknų) tinktūros (1:10).
Ekstrahentas: 70 % (V/V) etanolis.
-	Pagalbinė medžiaga: išgrynintas vanduo.

Čemeryčių vanduo Valentis išvaizda ir kiekis pakuotėje
Rusvai geltonos spalvos, drumstas tirpalas.
Laikymo metu gali iškristi nuosėdos, tačiau jos vaisto veiksmingumui įtakos nedaro.
Buteliukas, kuriame yra 40 ml odos tirpalo, užsuktas mažo tankio polietileno / polipropileno pompa su dangteliu, yra įdėtas į kartoninę dėžutę su pakuotės lapeliu.

Registruotojas ir gamintojas

Registruotojas
UAB „Valentis“
Molėtų pl. 11
LT‑08409 Vilnius
Tel.: +370 5 2701225
Faksas: +370 5 2701223 

Gamintojas
UAB „Valentis“
Molėtų pl. 11
LT‑08409 Vilnius, Lietuva
Tel.: +370 5 2701225
Faksas: +370 5 2701223

arba

UAB „Valentis“
Taikos pr. 102
LT‑51195 Kaunas, Lietuva
Tel.: +370 37 452650
Faksas: +370 37 452664

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Valentis“
Molėtų pl. 11
LT‑08409 Vilnius
Tel.: +370 5 2701225
Faksas: +370 5 2701223

Šis pakuotės lapelis paskutinį kartą peržiūrėtas 2020-12-02.

